1. ΝΟΜΟΣ ΓΗΓ΄ της 14/18 Αυγ. 1911 Περί συστάσεως ηλεκτρομηχανολογικού εργαστηρίου του επί των Εσωτερικών υπουργείου προς έλεγχον των γνωμόνων φωταερίου και ηλεκτρικού. ΄Αρθρ.1.-Συνιστάται (παρά τη Υπηρεσία του ελέγχου των Σιδηροδρόμων και Τροχιοδρόμων) Ηλεκτρομηχανολογικόν εργαστήριον προς δοκιμασίαν και έλεγχον απασών των συσκευών και καθόλου οργάνων των ηλεκτρικών και δια φωταερίου μετρήσεων, των δια φωταερίου ή ηλεκτρισμού λυχνιών, και των οργάνων των μηχανολογικών μετρήσεων. Δι’ ειδικού Β.Δ/τος κανονισθήσεται σύστημα μονάδων των βιομηχανικών μετρήσεων, ων δέον να γίνεται χρήσις δια τας ενδείξεις των οργάνων τούτων εν ταις βιομηχανικαίς συναλλαγαίς. Δια του άρθρ. 2 Νόμ.2070/1920, περιληφθέντος εις το άρθρ. 114 Π.Δ. 2 Οκτ./27 Νοεμ. 1931 περί κωδικοποιήσεως των περί οργανισμού του Εθν. Μετσοβίου Πολυτεχνείου διατάξεων, το ως άνω εργαστήριον «υπάγεται εις την δικαιοδοσίαν του Ε.Μ.Π., εις ο προσαρτάται μεθ’ όλων των μηχανών και συσκευών, ας διαθέτει, λειτουργούν εφ’ εξής ως δύο ανεξάρτητα, χωριστά απ’ αλλήλων εργαστήρια: 1)Το Ηλεκτρολογικόν εργαστήριον και 2)το Μηχανολογικόν εργαστήριον». Εις εκτέλεσιν του άρθρ. 1 εξεδόθη το Β.Δ. 26 Σεπτ./3 Οκτ. 1911 περί των μονάδων των ηλεκτρικών και μηχανολογικών μετρήσεων (κατωτ. αριθ. 2). Δυνάμει του Ν.Δ. 6/13 Ιουν. 1935 «περί συμπληρώσεως του νόμ. 4341, συνεστήθη ιδιαίτερον Ηλεκτρολογικόν Εργαστήριον παρά τη Ηλεκτρολογική Διευθύνσει του Υπουργείου Συγκοινωνίας (υπαχθέν ήδη εις το Υπουργείον Βιομηχανίας), ούτινος αι αρμοδιότητες ήδη ορίζονται δια του άρθρ. 17 παρ. 2 Δ΄ του Β.Δ. 4/10 Ιουν. 1954 (ανωτ. σελ. 150). ΄Αρθρ.2.-Η δοκιμασία ή έλεγχος οιασδήποτε συσκευής ή οργάνου διενεργείται εφ’ όσον το ηλεκτρομηχανολογικόν εργαστήριον κέκτηται τα προς τούτο όργανα και μέσα, μετά προηγηθείσαν αίτησιν προς την κατά το άρθρ. 26 του ΓΦΜΒ΄ νόμου της 20 Ιαν. 1910 υπηρεσίαν του ελέγχου, επί καταβολή του αιτούντος υπέρ του Δημοσίου χρηματικού ποσού κανονιζομένου ως ακολούθως: Ι.Ηλεκτρολογικαί μετρήσεις  (Ακολουθεί διατίμησις των τελών ελέγχου, περί ων βλ. Β.Δ. 20 Αυγ./8 Σεπτ. 1954, κατωτ. αριθ. 7). ΙΙ.Μηχανολογικαί μετρήσεις Η δοκιμασία και ο έλεγχος των γνωμόνων φωταερίου γίνεται επί καταβολή υπό του αιτούντος υπέρ του Δημοσίου (δραχ. 5 έως 100) ανά γνώμονα, αναλόγως της κατηγορίας εις ην ο γνώμων υπάγεται, κατά τα δια Β.Δ/τος ορισθησόμενα. Δια του Δ/τος τούτου θα καθορισθώσι και αι λοιπαί μηχανολογικαί μετρήσεις, ων τον έλεγχον δύναται να εκτελή το εργαστήριον, οίον μανόμετρα κλπ επί καταβολή εις το δημόσιον ταμείον χρηματικού ποσού κανονισθησομένου δια Β.Δ/τος, αναλόγως της σπουδαιότητος του αιτουμένου ελέγχου ή δοκιμασίας. ΙΙΙ. Φωτομετρικός έλεγχος Δια τον φωτομετρικόν έλεγχον ή δοκιμασίαν πάσης λυχνίας δια φωταερίου ή ηλεκτρισμού, καταβάλει ο αιτών υπέρ του Δημοσίου ποσόν (μιας έως δέκα δραχμών) αναλόγως της κατηγορίας εις ην η λυχνία υπάγεται, κατά τα δια Β.Δ/τος ορισθησόμενα. ΄Απασαι αι εν τοις κεφαλαίοις Ι, ΙΙ, ΙΙΙ τιμαί νοούνται δι’ έλεγχον γινόμενον εν τω εργαστηρίω. Δια πάσαν εξωτερικήν εργασίαν ελέγχου, δυναμένην να γίνη άνευ παρακωλύσεως της λοιπής του εργαστηρίου λειτουργίας, ο αιτών καταβάλλει, προς τη κανονισθείση ανωτέρω τιμή και τα οδοιπορικά έξοδα και αποζημιώσεις των υπαλλήλων, ως και την δαπάνην της μεταφοράς των οργάνων. ΄Αρθρ.3.-(Τα πρώτα 5 εδάφια, αναφερόμενα εις το προσωπικόν    του    Ηλεκτρομηχανολογικού Σελ. 93 Ηλεκτρολογικό Εργαστήριο 13.Δ.β.1 εργαστηρίου, αντικατεστάθησαν δια του άρθρ. 114 του ως άνω Οργανισμού του Ε.Μ.Π.). Τα του οργανισμού και της λειτουργίας του εργαστηρίου και πάσαι αι προς την εκτέλεσιν εν γένει του παρόντος νόμου λεπτομέρειαι κανονισθήσονται δια Β.Δ/τος εκδοθησομένου προτάσει των επί των Εσωτερικών και Οικονομικών Υπουργών, μετά γνωμοδότησιν του Συμβουλίου των Σιδηροδρόμων και Τροχιοδρόμων. ΄Αρθρ.4.-Τά της ασφαλείας, αστυνομίας και λειτουργίας εν γένει των ηλεκτρικών εγκαταστάσεων κανονισθήσονται δια Β.Δ/τος. (Αι τοιαύται υποθέσεις διεξάγονται υπό του Δ΄ τμήματος των δημοσίων έργων, ο δ’ έλεγχος των εγκαταστάσεων τούτων ανατίθεται εις την κατά το άρθρ. 26 του ΓΦΜΒ/1910 νόμου υπηρεσίαν), ης οι υπάλληλοι ασκούντες αστυνομικά καθήκοντα, βεβαιούσι τας γενομένας παραβάσεις. Περί των αρμοδίων υπηρεσιών βλ. ήδη άρθρ. 17 Β.Δ. 4/10 Ιουν. 1954 (ανωτ. σελ. 14).  Οι παραβάται των κανονισθησομένων διατάξεων τιμωρούνται δια χρηματικής ποινής (δραχ. 25-500), εν υποτροπή δε εντός του αυτού έτους το πλημμελειοδικείον δύναται, εκτός της χρηματικής ποινής, να επιβάλη φυλάκισιν μέχρις ενός μηνός. Εις εκτέλεσιν της άνω διατάξεως εξεδόθη το Π.Δ. 5 Φεβρ./23 Απρ. 1932 περί κανονισμών κατασκευής εσωτερικών ηλεκτρικών εγκαταστάσεων εν Ελλάδι (Ε.Κ.Α.΄ 127). Το διάταγμα τούτο ετροποποιήθη προσωρινώς δια των Κ.Δ. 6 Ιουν. 1941 και Β.Δ. 18 Ιουν./13 Αυγ. 1946 περί τροποποιήσεως κλπ., ων η ισχύς παρετάθη δια των Β.Δ. 13 Μαΐου/ 27 Ιουν. 1947, της 21 Οκτ./20 Νοεμ.1947 και της 31 Μαρτ./28 Απρ. 1948 μέχρι τέλους Ιουν. 1948.(Ταύτα αφεώρων την χρησιμοποίησιν μονωτικών σωλήνων χαλκού και ψευδαργύρου ή με οπλισμόν εξ αργιλίου). Επίσης το Π.Δ. 17 Νοεμ./7 Δεκ. 1931 περί κατασκευής και λειτουργίας των εν Ελλάδι εν γένει ηλεκτροκινήτων ανελκυστήρων, τεχνικού περιεχομένου, όπερ ετροποποιήθη δια των Π.Δ. 1/6 Ιουλ. 1932, Π.Δ. 21/23 Νοεμ. 1932 και Π.Δ. 27 Δεκ. 1933/4 Ιαν. 1934. Επίσης το Β.Δ. 4 Δεκ. 1911/15 Μαρτ. 1912 περί κατασκευής και λειτουργίας των ηλεκτρικών εν γένει εγκαταστάσεων. Σελ. 94 